kardosdrur/scandi-wiki huggingface dataset:
VG-lista

VG-lista er en norsk musikhitliste, der bliver udgivet hver uge i avisen Verdens Gang. Den bliver betragtet som Norges primære musikhitliste, og består af albummer (Topp 40) og singler (Topp 20) fra lande og kontinenter fra hele verden. Det er en pendant til den danske Tracklisten. Listerne er udarbejdet af IFPI for VG og NRK. Data bliver indsamlet af Nielsen Saoundscan International og er baseret på omkring 100 butikker i Norge. Singlehitlisten startede som en top 10 i uge 43 1958, og blev udvidet til en top 20 i 1995. Albumhitlisten blev startet som en top 20 i uge 1 i 1967 og blev ligeledes udvidet i 1995 til at være top 40.

Listerne offentliggøres i VG hver fredag, og sendes på NRK P3 i weekenden. Topp 20 sendes lørdage kl. 14.03 til 16.00, og Topp 40 søndage kl. 22.00 til 24.00 med Christer Johan Pettersen-Dahl. 

Salgslisten for musik-DVDer blev en del af den officielle VG-liste fra og med uge 10 2003.

Hitlister 
Hitlisterne, der bliver offentliggjort hver uge, er:
 Topp 20 Singler
 Topp 40 Albummer
 Topp 10 Samlealbums (opsamlingsalbum)
 DVD Musikk
 Topp 10 Singles Norsk (kun singler på norsk)
 Topp 30 Albums Norsk (kun albums på norsk)

Tv-program 
Fra vinteren 1995 blev til et TV-program, som sendes på NRK1. I begyndelsen blev det sendt hver torsdag og fra 2000 blev det udvidet til at sende to gange hver uge (torsdag og fredag). De sidste år er programmet blevet sendt fredag kl 16.03-18.00 på NRK1 og NRK2 med genudsendelse på NRK2 en gang i weekenden. Grunden til at VG-listen blev sendt på to kanaler parallelt, var at seerne skulle have mulighed for at den normale udsendelse (NRK1) eller deltage i chatten (NRK2). Efter at NRK3 startede med at sende programmet i september 2007, har programmet gået over til at sende på denne kanal torsdag klokken 20.00 med en genudsendelse fredag kl 16.00 på NRK1.

Udover at se de forrig uges bedstsælgende hitsingler med musikvideoer består programmet også af gæster, interviews og konkurrencer.

I januar 2008 blev det bestemt at tv-programmet topp 20 skulle stoppes, og at listen hellere skulle implementeres i det nye program P3tv live.

Programledere 
 Benedicte Bendiksen (juni 2007 – december 2007)
 Nicholas Carlie (januar 2003- juni 2007)
 Vegard «Short Cut» Olsen (august 1999 – juni 2003)
 Silvany Bricen (januar 1998 – juni 1999)
 Hans Christian Andersen (august 1995 – juni 1997)
 Anne Karine Dybdahl Aarlid (januar – juni 1995)

Bag programmet står blandt andet Nicolai Sørensen, Anja Viuf, Erik Meyn.

Eksterne henvisninger 
 Officiel hjemmeside
 VG-Lista - #1 singler
 Den norske hitliste med arkiv og søg

Hitlister
Musik fra Norge
NRK
Schweizer Hitparade

Schweizer Hitparade (da. Schweiz' hitparade) er Schweiz' største musik-hitliste. Hitlisten er et register af de bedst sælgende singler og album indenfor forskellige genrer i Schweiz.

Eksterne henvisninger 
 Listens officielle hjemmeside 

Hitlister
Brasiliens geografi

Landet Brasilien breder sig over cirka halvdelen af Sydamerikas areal og dækker et areal på 8.514.215 km2, hvilket inkluderer
8.456.510 km2 land og 55.455 km2 vand. Det højeste punkt er Pico da Neblina på 2.994 m. Brasilien grænser op til: Argentina, Bolivia, Colombia, Fransk Guyana, Guyana, Paraguay, Peru, Surinam, Uruguay, Venezuela og Atlanterhavet.

Det meste af dets klima er tropisk, dog er den sydlige del relativt tempereret. Den største flod i Brasilien, og en af de største i verden er Amazonfloden, som strækker sig 6.937 km fra dets udspring i Peru til dens udløb i Atlanterhavet.

Størrelse og placering 
Med Brasiliens store areal optager landet det meste af den østlige del af det sydamerikanske kontinent og indtil flere øer i Atlanterhavet. De eneste lande i verden, der er større rent arealmæssigt er: Rusland, Canada, Kina og USA (inklusive Alaska). Landet strækker sig 4.395 kilometer fra nord til syd (5°16'20" nord til 33°44'32" sydlig bredde) og 4.319 kilometer fra øst til vest (34°47'30" vest til 73°59'32" vestlig længde). Det strækker sig over 3 tidszoner: UTC-02, UTC-03 og UTC-04.

Brasilien besidder øgruppen Fernando de Noronha 350 kilometer nordøst for dets "horn" og flere mindre øer, atoller og rev i Atlanterhavet: Abrolhos, Atol das Rocas, Sankt Peter og Sankt Poul øgruppen, Trindade og Martim Vaz. I begyndelsen af 1970'erne krævede Brasilien en territorial-grænse på 362 km fra kysten inklusive øerne.

På Brasiliens østkyst strækker kystlinien sig 7.367 kilometer. I vest har landet 15.719 km grænser til, i retning med uret: Uruguay, Argentina, Paraguay, Bolivia, Peru, Colombia, Venezuela, Guyana, Suriname og Fransk Guyana. De eneste lande i Sydamerika, der ikke grænser op til Brasilien er: Chile og Ecuador

Indenfor landets grænser findes der 5 økoregioner: Den tropiske regnskov, pantanal, cerrado, mata atlantica og pampasen

Klima

Geografiske regioner

Noter
5. etape af Tour de France 2010

Femte etape af Tour de France 2010 var en 187,5 km lang flad etape. Den blev kørt torsdag d. 8. juli fra Épernay til Montargis.

 Etape: 5. etape
 Dato: 8. juli
 Længde: 187,5 km
 Danske resultater:
 41. Matti Breschel + 0.00
 66. Jakob Fuglsang + 0.00
 159. Chris Anker Sørensen + 2.27
 160. Brian Vandborg + 2.27
 181. Nicki Sørensen + 3.31
 Gennemsnitshastighed: 41,5 km/t

Point- og bjergspurter

1. sprint (Vauchamps) 
Efter 27,5 km

2. sprint (Ville-Saint-Jacques) 
Efter 126,5 km

3. sprint (Préfontaines) 
Efter 169,5 km

1. bjerg (Côte d'Orbais-l'Abbaye) 
4. kategori stigning efter 18,5 km

2. bjerg (Côte de Mécringes) 
4. kategori stigning efter 36,5 km

Resultatliste

Manglende ryttere 
 187  Amets Txurruka (EUS) stillede ikke til start.

Ekstern henvisning 
 Etapeside  på Letour.fr   

 05

en:2010 Tour de France, Prologue to Stage 10#Stage 5
Danske malede Portrætter

Danske malede Portrætter – En beskrivende Katalog er et bogværk der gengiver dansk portrætkunst. Det udkom i perioden 1895-1914 i 10 bind og blev redigeret af E.F.S. Lund og C.C. Andersen. Værket blev aldrig færdiggjort.

Baggrund 
Det var meningen at værket skulle være en tilbundsgående beskrivelse og gengivelse af al dansk portrætmaleri, men C.C. Andersen blev tidlig i forløbet syg, og derefter var bindene af svingende kvalitet. Den økonomiske støtte til udarbejdelsen af værket forsvandt efterhånden, og værket forblev derfor uafsluttet .

Lund hyrede den daværende student Otto Andrup, senere museumsdirektør på Frederiksborg Slot, omkring 1905, som sekretær i forbindelse med udarbejdelsen af værket.

Værkets indhold 

 Bind 1 (1895): Portrætter Aa-Ø. 
 Bind 2-4 (1897-1906): Rosenborg
 Bind 5 (1906): ?
 Bind 6 (1900): ?
 Bind 7 (1900): ?
 Bind 8 (1906): Danske herregårde
 Bind 9 (1903): Sjællandske kirker
 Bind 10 (1910): Bl.a. Valdemar Slot

Henvisninger

Kilder 
 Dansk Biografisk Leksikon, 2. udgave, bind 14, s. 522.

Eksterne henvisninger 
 Udvalg af digitaliserede portrætter fra værkets bind 9 findes på Udeholm.dk 
 Bind 1 digitaliseret hos Google Books

Opslagsværker fra Danmark
Malede Portrætter
Omeganor

Omeganor er et norsk/dansk selskab, der producerer kosttilskud baseret på sardin- og ansjosfisk fra verdenshavene omkring Sydpolen. Selskabets hovedkontor er beliggende i Aalesund i Norge, hvor produktionen af omega 3 holdige kosttilskud til mennesker og dyr produceres.
Udover kosttilskud markedsføres tørrede snacks produceret af omena-fisk fra Lake Victoria under et vestligt udviklingsprojekt, der sikrer op til 70 personer, heraf mange kvinder, fast beskæftigelse.

Fødevarevirksomheder fra Norge
Fiskeproduktvirksomheder i Danmark
Landkreis Lüchow-Dannenberg

Landkreis Lüchow-Dannenberg ligger i det nordlige Tyskland og er den østligste Landkreis i Niedersachsen. Med sine næsten 50.000 indbyggere er kreisen også den mindste landkreis i Forbundsrepublikken. Administrationsby er Lüchow

Nabokreise
Mod vest grænser Lüchow-Dannenberg op til Landkreis Uelzen, mod nordvest til Landkreis Lüneburg. Mod nord danner Elben grænsen til Mecklenburg-Vorpommern (Landkreis Ludwigslust). Mod øst ligger Brandenburg (Landkreis Prignitz). Mod syd ligger Sachsen-Anhalt (Landkreis Stendal og Altmarkkreis Salzwedel).

Byer og kommuner 
Landkreis Lüchow-Dannenberg er inddelt i  tre Samtgemeinden med i alt  27 kommuner og to Kommunefri områder. 

Landkreisen havde   indbyggere pr.

Eksterne kilder/henvisninger 

 Officielt websted

Landkreis i Niedersachsen
Bent Henius

Bent Henius (21. august 1920 i København – 19. januar 2005) var en dansk journalist, som arbejdede for Berlingske Tidende og senere DR. Han var sønnesøn af Louis Henius og morbror til Suzanne Brøgger.

Biografi 
Bent Henius blev student fra Haslev Gymnasium i 1940. Da hans far var jøde, måtte Bent Henius flygte til Sverige under 2. verdenskrig og vendte først tilbage til Danmark i 1945, da der atter var fred i Danmark, sammen med Den Danske Brigade. Han blev ansat ved det Berlingske Hus efter sin hjemkomst, og var videnskabelig medarbejder fra 1949. Efter 32 år hos Berlingske Tidende blev Bent Henius i 1977 hentet til Danmarks Radio, som dengang godt kunne bruge en erfaren ældre medarbejder. Han fik endda lov til at blive ved aktualitetsafdelingen, efter han var fyldt 70 år. Bent Henius var musikinteresseret, og tilrettelagde bl.a. udsendelsen Rullekongen fra USA om Elvis Presley. I 1963 fik han udgivet bogen Danske Jazzprofiler om Svend Asmussen.  Han var meget jazz-interesseret, og selv en habil trommeslager.

Noter 

Journalister fra Danmark
Journalister ved Berlingske
Ansatte i DR
Andrew Gower

Andrew Christopher Gower (født 2. december 1978) er en britisk computerspiludvikler. Han grundlagde sammen med Paul Gower og Constant Tedder det Java-baserede selskab, Jagex. Gower er også kendt som en af de ledende udviklere af RuneScape, et populært MMORPG-spil.

Programmører
Personer fra Storbritannien
Wustrow (Wendland)

Wustrow (Wendland) er en by og kommune i Landkreis Lüchow-Dannenberg i Niedersachsen.

Kommunen, der har omkring 3.000 indbyggere, grænser op til Sachsen-Anhalt (Salzwedel kommune i Altmarkkreis Salzwedel).

Eksterne henvisninger 

Byer i Niedersachsen
Kommuner i Niedersachsen
Christian Güldencrone

Christian Güldencrone er navnet på flere personer:

 Christian Güldencrone (stiftamtmand) (1676-1746) – dansk lensbaron, stiftamtmand og gehejmeråd
 Christian Güldencrone (amtsforvalter) (1803-1875) – dansk baron, amtsforvalter og kammerherre (Christian Frederik Güldencrone)
 Christian Güldencrone (officer) (1837-1902) dansk baron, officer og kammerherre.
Zhuzhou

Zhuzhou (traditionel kinesisk: 株州; pinyin: Zhūzhōu) er en kinesisk by på præfekturniveau ved floden Xiangjiang i provinsen Hunan i det sydlige Kina. Præfekturet har et areal på 11,262 km² og en befolkning på 3,8 millioner mennesker (2007).

Zhuzhou er venskabsby med Fredrikstad i Norge.

Administrative enheder 
Zhuzhou består af fire bydistrikter, et byamt og fire amter:

 Bydistriktet Tianyuan – 天元区 Tiānyuán Qū ;
 Bydistriktet Hetang – 荷塘区 Hétáng Qū ;
 Bydistriktet Lusong – 芦淞区 Lúsōng Qū ;
 Bydistriktet Shifeng – 石峰区 Shífēng Qū ;
 Byamtet Liling – 醴陵市 Lǐlíng Shì ;
 Amtet Zhuzhou – 株洲县 Zhūzhōu Xiàn ;
 Amtet You – 攸县 Yōu Xiàn ;
 Amtet Chaling – 茶陵县 Chálíng Xiàn ;
 Amtet Yanling – 炎陵县 Yánlíng Xiàn.

Trafik

Jernbane 
Jingguangbanen, som er toglinjen mellem Beijing i nord og Guangzhou i syd , har stoppested i Zhuzhou. Jernbanelinjen passerer blandt andet Shijiazhuang, Handan, Zhengzhou, Wuhan, Changsha og Shaoguan.

Veje 
Kinas rigsvej 320 går gennem området. Den begynder i Shanghai og løber mod sydvest til grænsen mellem provinsen Yunnan og Burma. Undervejs passerer den blandt andet Hangzhou, Nanchang, Guiyang, Kunming og Dali.

Bypræfekturer i Hunan
Hengyang

Hengyang (kinesisk skrift: 衡 阳 / 衡 陽, pinyin: Héngyáng, tidligere Hengzhou (Hengchow''), er den næststørste by i  Hunanprovinsen i Kina. Den er en by på præfekturniveau og ligger ved floden Xiangjiang ca. 500 km syd for Changsha, Hunans hovedstad. Præfekturet har et areal på 15.302 km² og en befolkning på 7.490.000 indbyggere (2007). Hengyang er en travl og hurtigt voksende industriby og Hunans vigtigste trafikknudepunkt. Der er især  kemisk industri, virksomheder for landbrugs- og mineudstyr, tekstiler, papir og fødevareindustri. Der er bly-, zink-, kul- og tinminer i området.

Administrative enheder
Hengyang består af fem bydistrikter, to byamter og fem amter:
Bydistriktet Yanfeng (雁峰区), 93 km², 200.000 indbyggere, sæde for lokalregeringen;
Bydistriktet Zhuhui (珠晖区), 227 km², 270.000 indbyggere;
Bydistriktet Shigu (石鼓区), 112 km², 200.000 indbyggere;
Bydistriktet Zhengxiang (蒸湘区), 111 km², 210.000 indbyggere;
Bydistriktet Nanyue (南岳区), 179 km², 50.000 indbyggere;
Amtet Hengyang (衡阳县), 2.502 km², 1,12 millioner indbyggere;
Amtet Hengnan (衡南县), 2.621 km², 1,0 millioner indbyggere;
Amtet Hengshan (衡山县), 936 km², 410.000 indbyggere;
Amtet Hengdong (衡东县), 1.926 km², 670.000 indbyggere;
Amtet Qidong (祁东县), 1.871 km², 920.000 indbyggere;
Byamtet Changning (常宁市), 2.052 km², 820.000 indbyggere;
Byamtet Leiyang (耒阳市), 2.649 km², 1,22 millioner indbyggere.

Trafik

Jernbane
Jingguangbanen, som er toglinjen mellem Beijing i nord og Guangzhou i syd, har stoppested her. Den  passerer blandt andet  også Shijiazhuang, Handan, Zhengzhou, Wuhan, Changsha og Shaoguan.

Vej
Kinas rigsvej 107 fører gennem området. Den løber fra Beijing til Shenzhen (ved Hongkong, og passerer provinshovedstæderne Shijiazhuang, Zhengzhou, Wuhan, Changsha og Guangzhou.

Kinas rigsvej 322 begynder i Hengyang og fører via Guilin og Nanning i den autonome region Guangxi frem til grænsen til Vietnam ved Venskabsporten.

Eksterne henvisninger

travelchinaguide.com
Hengyang Tour Guide

Bypræfekturer i Hunan
Jesper Kjærulff

Jesper Kjærulff (født 7. oktober 1983) er en dansk fodboldspiller, der senest spillede i 1. divisionsklubben FC Fyn.

Karriere 
I den første del af sin karriere spillede Kjærulff for Holbæk B&I, Dalum IF og FC Fyn.

SønderjyskE 
I sommeren 2007 indgik Kjærulff en to-årig kontrakt med SønderjyskE i 1. division. Inden skiftet til SønderjyskE var han topscorer for FC Fyn i 2. division vest, hvor han i sæsonen 2006/07 scorede 19 mål i 31 kampe. I de to første sæsonener i SønderjyskE markerede Kjærulff sig som en profil i klubben og var fast mand på førsteholdet, hvilket i sommeren 2009 blev belønnet med en kontraktforlængelse for yderligere to sæsoner. Herefter udeblev spilletiden, hvilket medførte et skifte til Viborg FF i august 2010.

Viborg FF 
I august 2010 blev Kjærulff hentet til 1. divisionsklubben Viborg FF på en to-årig kontrakt. Her spillede han frem til kontraktens udløb i sommeren 2012,hvor klubben vagte ikke at forlænge hans kontrakt.

FC Fyn 
Efter bruddet med Viborg FF skiftede Kjærulff i juli 2012 til den nyoprykkede 1. divisionsklub FC Fyn, hvor han fik en et-årig kontrakt. Med ansættelsen i den fynske klub gik Kjærulff fra at være fuldtidsprofessionel til at være på deltid, da han samtidigt med at spille fodbold skulle arbejde som fysioterapeut.

Han blev sammen med resten af FC Fyns spillertrup fritstillet da klubben indstillede sine aktiviteter den 31. januar 2013 på grund af økonomiske problemer.

Eksterne henvisninger 

 Spillerprofil på Viborg FF's hjemmeside
 Jesper Kjærulff Transfermarkt.dk

Referencer 

Fodboldspillere fra Danmark
Fodboldspillere fra SønderjyskE
Fodboldspillere fra FC Fyn
Fodboldspillere fra Viborg FF
Michael Christensen (fodboldspiller, født 1983)

Michael Porsmose Christensen (født 6. februar 1983) er en dansk fodboldspiller. Han spillede senest for Hobro IK, men har også spillet for OB, SønderjyskE og FC Vestsjælland.

Referencer

Eksterne henvisninger 

 Michael Christensen på fcvvikings.dk

Fodboldspillere fra Danmark
Fodboldspillere fra Odense Boldklub
Fodboldspillere fra SønderjyskE
Fodboldspillere fra FC Vestsjælland
Fodboldspillere fra IK Start
Fodboldspillere fra Hobro IK
Niels Bisp Rasmussen

Niels Bisp Rasmussen (født d. 9. september 1993) er en dansk tidligere fodboldspiller. Han spillede senest for Silkeborg IF og har tidligere også spillet for Vejle Boldklub, som han spillede for frem til skiftet til Silkeborg IF i 2016.

Karriere 
Rasmussens karriere tog for alvor fart i 2008, hvor han blev kontraktspiller i Vejle Boldklub og bl.a. var til prøvetræning i engelske Newcastle United.

I 2009 modtog Niels Bisp Rasmussen en af dansk fodbolds mest traditionsrige priser som Årets Arla-talent. Prisen blev uddelt af en jury bestående af DBUs tre ungdomslandsholdstrænere. Juryen udtalte følgende ved udnævnelsen af Bisp som årets talent i U/17 rækken:

Niels er en af de forsvarsspillere, der elsker at forsvare sit felt og er en af de største forsvarstalenter, der er set i nyere tid. Udover de tekniske og taktiske forcer så har han også store lederevner. Niels har en enorm betydning på og uden for banen for sit hold. Han skaber simpelthen en naturlig ro på banen selv i pressede situationer. 

Niels Bisp Rasmussen var elev på Vejle Idrætsefterskole i 2008-2009, hvor han var på fodboldlinjen. 

Han har repræsenteret Danmark på forskellige ungdomslandshold siden 2008.

Fra og med sommeren 2010 blev Niels Bisp Rasmussen en del af Vejle Boldklubs 1. holds trup.

Niels Bisp blev alvorligt skadet i en udekamp mod Hobro d. 19. september 2013. Kort inde i kampen faldt han uheldigt ned på sin ankel og kom slemt til skade. Niels Bisp forventedes først tilbage til foråret 2014.

Den 30. maj 2016 blev det offentliggjort, at Rasmussen skiftede til Silkeborg IF på en toårig aftale. Den 16. januar 2017 fik Niels Bisp ophævet sin kontrakt med Silkeborg IF grundet manglende spilletid, hvor han kun havde været på banen i to pokalkampe mod Åbyhøj og Skive IK. Han stoppede samtidig karrieren på øverste plan i en alder af 23 år.

Referencer

Eksterne henvisninger 
 

Fodboldspillere fra Danmark
Fodboldspillere fra Vejle Boldklub Kolding
Fodboldspillere fra Vejle Boldklub
Fodboldspillere fra Silkeborg IF
Personer fra Vejle
Anders Hostrup

Anders Hostrup (født 13. april 1990 i Haderslev) er en dansk tidligere fodboldspiller, der spillede i Ribe BK. Han blev efterfølgende kunderådgiver hos Andelskassens filial i Ribe.

I slutningen af januar 2012 blev han udlejet et halvt år fra SønderjyskE til Skive IK. Cirka 6 uger inde i lejeaftalen blev det allerede aftalt mellem klubberne og Anders, at han permanent skulle spille for Skive IK. Det blev til en 2 årig kontrakt, som trådte i kraft efter lejeaftalen udløb. Nærmere bestemt d. 1.juli 2012 og løber til 30. juni 2014. Efterfølgende blev han hentet til FC Fredericia.
I ungdomsårene spillede han for Rødding Idrætsforening og Ribe Boldklub. Hostrup er født i Haderslev og opvokset i Rødding.

Referencer

Eksterne henvisninger 

 
 Spillerprofil på SønderjyskEs hjemmeside
 Anders Hostrups profil på danskfodbold.com
 

Fodboldspillere fra Danmark
Fodboldspillere fra SønderjyskE
Fodboldspillere fra Skive IK
Personer fra Rødding
Fodboldspillere fra FC Fredericia
6. etape af Tour de France 2010

Sjette etape af Tour de France 2010 var en 227,5 km lang flad etape. Den blev kørt fredag d. 9. juli fra Montargis til Gueugnon.

 Etape: 6. etape
 Dato: 9. juli
 Længde: 227,5 km
 Danske resultater:
 23. Matti Breschel + 0.03
 47. Jakob Fuglsang + 0.03
 130. Nicki Sørensen + 0.03
 162. Chris Anker Sørensen + 0.34
 163. Brian Vandborg + 0.34
 Gennemsnitshastighed: 40,4 km/t

Point- og bjergspurter

1. sprint (Saint-Fargeau) 
Efter 47 km

2. sprint (Moulins-Engilbert) 
Efter 163 km

3. sprint (Luzy) 
Efter 195,5 km

1. bjerg (Côte de Bouhy) 
4. kategori stigning efter 69,5 km

2. bjerg (Côte de La Chapelle-Saint-André) 
4. kategori stigning efter 91,5 km

3. bjerg (Côte des Montarons) 
4. kategori stigning efter 179,5 km

4. bjerg (Côte de la Croix de l'Arbre) 
4. kategori stigning efter 204,5 km

Resultatliste

Ekstern henvisning 
 Etapeside  på Letour.fr   

 06

en:2010 Tour de France, Prologue to Stage 10#Stage 6
Mads Jessen

Mads S. Jessen (født 14. oktober 1989) er en dansk fodboldspiller, der siden sommeren 2013 har spillet for Hobro IK.

Han har fået sin fodboldopdragelse i Bylderup/Burkal IF samt SønderjyskE, og har også spillet for SønderjyskE i blandt andet Superligaen.

Han spillede i sine unge dage en enkelt kamp for Danmarks U21 landshold. I denne ene kamp som også var hans debut kamp, scorede Mads et mål.

Eksterne henvisninger 

 Spillerprofil ved SønderjyskE
 Karrierestatistik 
 SønderjyskE vinker farvel til midtbanemand
 FC Hjørring præsenterer seks nye
 

Fodboldspillere fra Danmark
Fodboldspillere fra SønderjyskE
Fodboldspillere fra FC Hjørring
Fodboldspillere fra Hobro IK
Fodboldspillere fra Vendsyssel F.F.
Arnar Darri Pétursson

Arnar Darri Pétursson (født 16. marts 1991) er en islandsk fodboldspiller der spiller for den islandske klub Þróttur som målmand.

Karriere 
Pétursson blev hentet til FC Lyn i marts 2008 fra den islandske klub Stjarnan AC, idet at Lyn kun havde en målmand i truppen efter slaget af Johan Dahlin. Pétursson fik debut i Tippeligaen den 3. august 2009 mod SK Brann. Han nåede at spille fem kampe for Lyn i 2009.

Den 1. juli 2010 blev han sendt til træning i danske SønderjyskE, og skrev kort efter under på en 2-årig kontrakt med klubben. I slutningen af april 2012 blev Péturssons kontrakt med sønderjyderne ophævet efter spilleren ønske. Dette skete efter at han var blevet tredjemålmand efter Nathan Coe og Kenneth Stenild. Arnar Pétursson rejste derefter tilbage til barndomsklubben Stjarnan. Han nåede ikke at spille kampe i Superligaen.

Eksterne henvisninger

Referencer 

Fodboldspillere fra Island
Fodboldspillere fra SønderjyskE
Fodboldspillere fra FC Lyn Oslo
Fodboldspillere fra Stjarnan
Ólafur Ingi Skúlason

Ólafur Ingi Skúlason (født 1. april 1983) er en islandsk fodboldspiller, der i øjeblikket spiller for Karabükspor. Han har tidligere spillet for SønderjyskE, Fylkir, Arsenal, Brentford og Helsingborgs IF.

Skúlason spiller desuden for Islands landshold, og var med i truppen til VM 2018 i Rusland.

Referencer

Eksterne henvisninger 

Fodboldspillere fra Island
Deltagere ved verdensmesterskabet i fodbold 2018
Personer fra Reykjavik
Fodboldspillere fra SønderjyskE
Fodboldspillere fra Arsenal F.C.
Fodboldspillere fra Helsingborgs IF
Fodboldspillere fra Brentford F.C.
Fodboldspillere fra SV Zulte Waregem
Fodboldspillere fra Fylkir
Johanne Brock

Johanne (Nielsdatter) Brock (død 1372) til Nielstrup, Bregenholm og Fårevejle datter af Unge Niels Brock, af den gamle adelsslægt Brock med bjælken i våbnet ægtede en anset jysk adelsmand Anders Jensen til Essendrup, det senere Gammel Estrup ved Randers.
Johanne Brock og Anders Jensen havde en søn, Jens Andersen til Essendrup.

Kilde 

Johanne
Danskere i 1300-tallet
Chenzhou

Chenzhou (kinesisk skrift: 郴州, pinyin: Chēnzhōu) er en by på præfekturniveau i provinsen Hunan i det sydlige Kina. Præfekturet har et areal på 	19,317 km² og en befolkning på 4.780.000 mennesker (2007).

Der er større forekomster af wolfram, vismut og molybden i præfekturet.

Administrative enheder 

 Beihu distrikt (北湖区)
 Suxian distrikt (苏仙区)
 Zixing byamt (资兴市)
 Guiyang amt (桂阳县)
 Yongxing amt (永兴县)
 Yizhang amt (宜章县)
 Jiahe amt (嘉禾县)
 Linwu amt (临武县)
 Rucheng amt (汝城县)
 Guidong amt (桂东县)
 Anren amt (安仁县)

Trafik 
Kinas rigsvej 107 fører gennem området. Den løber fra Beijing til Shenzhen (ved Hongkong), og passerer provinshovedstæderne Shijiazhuang, Zhengzhou, Wuhan, Changsha og Guangzhou.

Eksterne henvisninger 
 Officiel webside for Chenzhou 

Bypræfekturer i Hunan